Karolinum

Karolinum (pôvodne  alebo Karolov internát – meno je odvodené od zakladateľa Karola IV.) je komplex stavieb, najstarší univerzitný internát v strednej Európe, nachádzajúci sa v Starom Meste v Prahe, na rohu Ovocného trhu a Železnej ulice, južne od Staromestského námestia. 

 Dejiny 
Vznikol rozšírením a úpravami paláca Jana Rotleva. Mincmajster Rotlev z Kutnej Hory prenechal palác kráľovi Václavovi IV., čím zachránil svojho syna, ktorému hrozil trest smrti za tasenie meča pri súdnom pojednávaní. Kráľ potom v roku 1383 dom daroval Karolovemu internátu.

Karolinum bolo niekoľkokrát prestavované: 1718 Františkom Maxmiliánom Kaňkom, 1882 Josefom Mockerom, v rokoch 1946–1968 bol celý areál rekonštruovaný podľa projektu Jaroslava Fragnera.

V dobe po bitke na Bielej hore bolo sídlom právnickej a lekárskej fakulty, za prvej republiky potom Nemeckej univerzity v Prahe.

 Súčasnosť 
V súčasnosti je Karolinum sídlom rektora a centrálnych inštitúcii Karlovej univerzity, zasadá tu akademický senát a slúži na slávnostné a reprezentačné účely, ako napr. promócie, imatrikulácie a pod.

Karolinum je národná kultúrna pamiatka.

 Iné projekty 

 Externé odkazy 
 Karolinum na stránkach Karlovej univerzity

 Zdroj 

Kategória:Karlova univerzita
Kategória:Staré Mesto (Praha)
Kategória:Národné kultúrne pamiatky v Prahe